انگلستانده 15 ته یاردم موسسه سینی اوز ایچیگه آلگن فلاکتلر عاجل کمیته سی (DEC) افغانستانده باله لرنینگ آچلیکدن اولگن لیگینی و 8 میلیون انسان نینگ آذیق – اوقات ییتمسلیک که دوچ قالگن لیگینی معلوم قیلیب "عایله لرنینگ بو قیش فصلیده تیریک قالیشی گه یاردم بیرینگ" دیب چقیریق قیلدی.
اولکه ده اوکسفام، کریستیان ائید، اسلامیک رئیلف و برتیش رید کروز بولیب 15 ته انگلیس یاردم موسسه سینی اوز ایچیگه آلگن کمیته افغانستان خلقی نینگ جدی بیر آچلیک بحرانی گه دوچ قالگن لیگینی و کیلگوسی هفته لرده بحران نینگ تاباره یمانلشیب باره جگی بوییچه آگاهلنتیردی.
کمیته افغانستانده باله لرنینگ آچلیکدن اولگن لیگینی خوددی شو قیش فصلیده 1 میلیون باله نینگ آذیق – اوقات ییتمسلیگی باعث اولیم ریسکی گه دوچ قالگن لیگینی تاکییدلب افغانستانده احتیاجی بولگن عایله لرگه یاردم اوچون تیزده حرکت گه اوتیش کیره ک لیگینی طلب ایتدی.
کمیته یاردم چقیریغی گه یاردمچی بولماقچی بولگنلرنینگ "dec.org.uk" سایتی آرقه لی خیرات بیریشلری ممکن ایکن لیگینی بیلدیردی.
طالبان نینگ آگست آییده اولکه باشقرووینی قولگه کیریتیب آلیشی نینگ آرتیدن افغانستانگه قره ته خلق ارا یاردملر اداغگه ییتیب بارگندی.
دنیا بانکی خلق ارا پول فندی (IMF) و امریکا قوشمه ایالتلری مرکز بانکی هم افغانستان نینگ خلق ارا فندلرگه ایریشیشینی کیسیب تشله گندی.
امریکا قوشمه ایالتلری طالبان نینگ پایتخت کابل گه کیریب کیلیشیدن ایککی کون کیین 17 آگست کونی افغانستان مرکز بانکی نینگ 10 میلیارد اطرافیده گی دالر ذخیره سینی موزلتیب قویگندی.
شونده ی بولیب توقنه شوولر و برقرارسیزلیکلر باعث قیین وضعیت گه قالگن اولکه اقتصادی بحرانگه دوچ قالگندی. افغانستان مقیاسیده ایشسیزلیک، قشّاقلیک و آچلیک یمان وضعیت گه بارگن.
بیرلشگن ملتلر تشکیلاتی افغانستانده قیش آیلریده نفوس نینگ یرمیدن کوپراغی یعنی 22،8 میلیون کیشی نینگ جدی آذیق – اوقات ییتمسلیگی دوچ قالیشینی خبر بیرماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
